МОТИВАЦИОННО ПИСМО
от
Венелина Петкова, 
Спец. Плакат и визуална комуникация, III курс,
Факултет по изящни изкуства

Уважаеми колеги, 
С настоящото мотивационно писмо изразявам намерението си да се кандидатирам за член на Студентския съвет на Националната художествена академия като представител на катедрата по „Плакат и визуална комуникация“, Изящен факултет. 
Казвам се Венелина Любомирова Петкова и съм студент трети курс в специалност „Плакат и визуална комуникация“ към Изящния факултет на НХА. Определям себе си като отговорна и организирана личност, която успешно се справя с изпълнението на разнообразни задачи, предлага решения и варианти за справяне с различни казуси и идеи за развитие на взаимовръзките сред студенти и преподаватели, както и между различните курсове, с цел изграждане на по-благоприятна среда за развитие. Бих искала да бъда представител на своите колеги плакатисти, чиито интереси да популяризирам и отстоявам. Ценя и уважавам работата на Студентския съвет и старанието да осигурява прозрачност и ефективност във всяка една дейност на Академията и бих искала да подкрепя тази цел и да допринеса към нея. Приемам с ентусиазъм да участвам в организацията на творчески, развлекателни и учебни събития. Считам себе си за много позитивна, амбициозна и комуникативна личност, обичам да общувам с различни хора и съм активен участник в живота на Академията. 
За мен ще бъде чест да бъда избрана за член на Студентския съвет и да дам своя принос към общността на Академията. 

С уважение,
Венелина Петкова
